Document ID: /roh_data/filtered/fineweb-2-filterrobots_roh.jsonl.gz/60981

Sa sparter a moda pli simpla
- Mardi, 8.9.2015, 16:41
Papa Francestg vul facilitar il proceder per declerar ina lètg sco nunvalaivla. Quai ha il Papa annunzià en ina brev apostolica.
Senza ina decleranza d'annullaziun da l'emprima lètg na pon catolics betg maridar ina segunda giada en baselgia.
Fin ussa era ina tala annullaziun fitg cumplitgada. Cun facilitar il proceder na duajan betg ils divorzis vegnir promovids, mabain veglia la baselgia catolica chattar schliaziuns gistas.
RR novitads 17:00